钦定古今图书集成/理学汇编/字学典/第078卷 > 王氏法书苑 > 《书王奥所藏太宗御书后》前人
## 钦定古今图书集成/理学汇编/字学典/第078卷 > 王氏法书苑 > 《书王奥所藏太宗御书后》前人

日行于天，委照万物之上，光气所及，或流为庆云，结为丹砂，初岂有意哉？太宗皇帝以武功定祸乱，以文
德致太平，天纵之能，溢于笔墨，摛藻尺素之上，弄翰
团扇之中，散流人间者几何矣。而三槐王氏得之为
多，子孙世守之，遂为希代之宝。文正之孙懿敏之子
奥，出以示。臣轼敬拜手稽首书其后。